Държавен вестник, бр. 13, 2026 г., стр. 3

БРОЙ  13	
Д Ъ Р Ж А В Е Н  В Е С Т Н И К 	
СТР.  3  
(2) Вносителите спазват изискванията на 
чл. 11, параграф 10 от Регламент (ЕС) 2023/988, 
като:
1. извършват проверки по постъпили жалби 
и получена информация за инциденти относно 
безопасността на продуктите, които са предос­
тавили на пазара и за които жалбоподателят 
твърди, че са опасни;
2. поддържат регистър за жалби за опасни 
продукти, за изземването на продукти и за 
предприетите коригиращи мерки;
3. вписват жалбите за опасни продукти, 
за изземване на продукти и за предприетите 
коригиращи мерки в регистъра по чл. 71, ал. 3 
или във водения от тях регистър;
4. информират своевременно производи­
теля, дистрибуторите и когато е приложи­
мо – доставчиците на услуги за обработка на 
поръчки и доставчиците на онлайн местата 
за търговия за извършените проверки и за 
резултатите от тях.
Чл. 73. Икономическите оператори сътруд­
ничат на органите за надзор на пазара по чл. 79, 
ал. 1 и изпълняват задълженията по чл. 15 от 
Регламент (ЕС) 2023/988.
Чл. 74. (1) Продукт, който не отговаря на 
изискванията на чл. 16, параграф 1 от Регламент 
(ЕС) 2023/988 за наличието на икономически 
оператор, установен в Европейския съюз, кой­
то да изпълнява задачите, посочени в чл. 4, 
параграф 3 от Регламент (ЕС) 2019/1020, не се 
пуска на пазара.
(2) Икономическият оператор по ал. 1 пре­
доставя по искане на органите за надзор на 
пазара по чл. 79, ал. 1 писмени доказателства 
за извършените проверки по чл. 16, параграф 2 
от Регламент (ЕС) 2023/988.
(3) За целите на административното и ад­
министративнонаказателното производство 
икономическият оператор по ал. 1 предоставя 
информацията по ал. 2 на български език в 
определения от органа за надзор на пазара срок.
Чл. 75. Икономическите оператори предос­
тавят информацията по чл. 21 от Регламент 
(ЕС) 2023/988 върху продукта или когато това 
е невъзможно – върху неговата опаковка или 
в документ, придружаващ продукта на бъл­
гарски език и в достъпен формат за хората с 
увреждания.
Чл. 76. (1) Доставчиците на онлайн местата 
за търговия изпълняват задълженията по чл. 22 
от Регламент (ЕС) 2023/988.
(2) Доставчиците на онлайн местата за 
търговия изпълняват задълженията по чл. 11 
и 12, чл. 23, чл. 30 и 31 от Регламент (ЕС) 
2022/2065 на Европейския парламент и на 
Съвета от 19 октомври 2022 г. относно един­
ния пазар на цифрови услуги и за изменение 
на Директива 2000/31/ЕО (Акт за цифровите 
услуги) (OB, L 277/1 от 27 октомври 2022 г.), 
наричан по-нататък „Регламент (ЕС) 2022/2065“.
(3) В изпълнение на задълженията по чл. 22, 
параграфи 1 и 2 от Регламент (ЕС) 2023/988 
доставчиците на онлайн места за търговия се 
регистрират в портала Safety Gate и определят 
единна точка за контакт, която предоставя 
възможност: 
1. на потребителите да комуникират пряко 
и бързо с тях във връзка с въпроси, свързани 
с безопасността на продуктите;
2. за пряка комуникация по електронен път 
с органите за надзор на пазара по чл. 79, ал. 1 
във връзка с въпроси, свързани с безопасността 
на продуктите, както и с цел нотифициране 
на издадени заповеди по ал. 6.
(4) Доставчиците на онлайн места за тър­
говия изпълняват задълженията по чл. 22, 
параграфи 3 и 4 от Регламент (ЕС) 2023/988 
относно наличието на вътрешни процедури за 
безопасност на продуктите и предприемането 
на мерки за получаване и изпълнение на за­
поведите по ал. 6.
(5) В изпълнение на задълженията по 
чл. 31, параграф 3 от Регламент (ЕС) 2022/2065 
по отношение безопасността на продуктите 
доставчиците на онлайн местата за търговия 
използват портала Safety Gate.
(6) В случаите по чл. 22, параграф 4 от Ре­
гламент (ЕС) 2023/988, когато бъде установено 
конкретно съдържание, отнасящо се до предла­
гане на опасен продукт на онлайн интерфейс, 
органите за надзор на пазара по чл. 79, ал. 1 
разпореждат със заповед на доставчиците на 
онлайн местата за търговия да:
1. премахнат от своя онлайн интерфейс 
установеното конкретно съдържание, както и 
всяко идентично съдържание, отнасящо се до 
опасния продукт;
2. блокират достъпа до установеното 
конкретно съдържание, или 
3. поставят изрично предупреждение, при 
условие че търсенето на съответното съдържа­
ние е ограничено до информацията, посочена в 
заповедта, и не изисква от доставчика на онлайн 
мястото за търговия да извършва независима 
оценка на това съдържание, както и че търсе­
нето и премахването на това съдържание може 
да бъдат извършени по пропорционален начин 
от надеждни автоматизирани инструменти.
(7) Заповедта по ал. 6 може да се обжалва 
по реда на Административнопроцесуалния 
кодекс. Обжалването на заповедта не спира 
изпълнението є, освен ако съдът разпореди 
друго.
(8) Доставчиците на онлайн местата за 
търговия предприемат мерки по ал. 6, като в 
рамките на два работни дни от получаването 
на заповедта информират по електронен път 
органа за надзор на пазара, издал заповедта за 
предприетите действия, чрез портала Safety Gate.